Innkallelse til møte i FNs sikkerhetsråd

*\*under utarbeidelse*

**Til:** Medlemmer av Sikkerhetsrådet, Sudan

Det er med dyp bekymring for utviklingen i Sudan at det innkalles til møte i Sikkerhetsrådet. Situasjonen i Sudan er kraftig forverret, siden krigen brøt ut i april 2023. Landet preges av væpnet konflikt mellom den sudanske hæren (SAF) og den paramilitære gruppen Rapid Support Forces (RSF). I tillegg har over halvparten av befolkningen akutt behov for humanitær hjelp, og det er utbredt fattigdom og manglende utvikling. Millioner av mennesker står overfor hungersnød.

På møtets agenda står disse hovedpunktene:

1. **Hva kan gjøres for å få slutt på kamphandlingene i landet?**
	1. Er det aktuelt å gripe inn militært?
	2. Hva bør gjøres med land som selger våpen til partene, til tross for at det er forbudt?
	3. Kan FN eller andre få til fredsforhandlinger mellom regjeringen og RSF?
	4. Er situasjonen så alvorlig at R2P må vurderes?
2. **Bør** **militære ledere anklages for krigsforbrytelser?**
	1. Er handlingene så grove at internasjonale domstoler skal involveres?
	2. Eller er det lettere å få til fred hvis de militære lederne slipper anklage fra internasjonale domstoler?
3. **Hvordan sørge for humanitær hjelp til Sudan?**
	1. Hvordan sikre trygg frakt av nødhjelp inn til Sudan?
	2. Må konflikten dempes før man kan sende inn nødhjelp?
4. **Hvordan få til en overgang fra militært styre til en sivil regjering?**

I tillegg til Sikkerhetsrådets medlemmer er også Sudan invitert som gjest til møtet. Sudan har talerett, men ikke stemmerett. Landene blir bedt om å forberede seg godt til møtet.

****

**Presidentskapet**